Rosenborg fikk en strålende åpning på kampen mot Sandefjord. Laget gikk rett fra avspark i angrep, Prica dro seg fint opp på venstre og spilte til Olsen som sendte Rosenborg i ledelsen etter bare 19 sekunder. Rosenborg fortsatte å styre kampen noen minutter, før Sandefjord gradvis lyktes i å etablere et høyere press. Rosenborg var likevel det beste laget og skapte en rekke sjanser, og var veldig nære da Lustig headet en corner etter vel 20 minutter.